CELEX: 62017CN0309
Language: hr
Date: 2017-05-29 00:00:00
Title: Predmet C-309/17: Zahtjev za prethodnu odluku koji je 29. svibnja 2017. uputio Hanseatisches Oberlandesgericht in Bremen (Njemačka) – Stadtwerke Delmenhorst GmbH protiv Manfreda Bleckwehla

25.9.2017   
            
            
               HR
            
            
               Službeni list Europske unije
            
            
               C 318/4
            
         Zahtjev za prethodnu odluku koji je 29. svibnja 2017. uputio Hanseatisches Oberlandesgericht in Bremen (Njemačka) – Stadtwerke Delmenhorst GmbH protiv Manfreda Bleckwehla
   (Predmet C-309/17)
   (2017/C 318/05)
   Jezik postupka: njemački
   
      Sud koji je uputio zahtjev
   
   Hanseatisches Oberlandesgericht in Bremen
   
      Stranke glavnog postupka
   
   
      Tužitelj: Stadtwerke Delmenhorst GmbH
   
      Tuženik: Manfred Bleckwehl
   
      Prethodna pitanja
   
   
               1.
            
            
               Treba li članak 3. stavak 3. u vezi s Prilogom A točkama (b) i (c) Direktive 2003/55/EZ (1) Europskog parlamenta i Vijeća od 26. lipnja 2003. o zajedničkim pravilima za unutarnje tržište prirodnog plina i stavljanju izvan snage Direktive 98/30/EZ tumačiti na način da se propuštanjem pravodobnog i izravnog obavještavanja potrošača plina o pretpostavkama, povodu i opsegu predstojeće izmjene tarifa opskrbe plinom sprječava učinkovitost takve izmjene tarife?
            
         
               2.
            
            
               Ako je odgovor na ovo pitanje pozitivan:
               Može li se članak 3. stavak 3. u vezi s Prilogom A točkama (b) i (c) Direktive 2003/55/EZ Europskog parlamenta i Vijeća od 26. lipnja 2003. o zajedničkim pravilima za unutarnje tržište prirodnog plina i stavljanju izvan snage Direktive 98/30/EZ od 1. srpnja 2004. izravno primijeniti na poduzeće za opskrbu koje je ustrojeno kao pravna osoba privatnog prava (kao njemački GmbH), s obzirom na to da su navedene odredbe ove direktive sadržajno bezuvjetne i stoga se mogu primijeniti bez posebnog akta o prenošenju te priznaju građanima prava u odnosu na određenu organizaciju, koja unatoč svojem privatnopravnom obliku podliježe nadzoru države, jer je država jedini vlasnik njezinih udjela?
            
         
      (1)  SL L 176, str. 57.